टूटा वोटिंग का रिकॉर्ड, जानिए कौन सी पार्टी को होगा फायदा और किसको कितना नुकसान

- कुछ राजनीतिक विश्‍लेषकों का कहना है कि इस बार वोटरों का जबर्दस्‍त तरीके से ध्रुवीकरण हुआ है और ऐसा संभवत: बीजेपी और पार्टी के प्रधानमंत्री पद के उम्‍मीदवार के खिलाफ हुआ है।

- दिल्‍ली में वोटिंग प्रतिशत में इजाफा होने का फायदा किसे मिलेगा, इसको लेकर एक राय नहीं है। कोई इसे बीजेपी के पक्ष में बना माहौल बता रहा है तो किसी का कहना है कि इससे आम आदमी पार्टी को फायदा होगा। हालांकि, विश्‍लेषक एक बात पर जरूर सहमत हैं कि कांग्रेस को इस बार शिकस्‍त मिलनी वाली है।

- तीसरे चरण के चुनाव में बड़ी तादाद में युवा वोटरों ने बढ़-चढ़कर हिस्‍सा लिया। राजनीतिक विश्‍लेषकों के मुताबिक, बीजेपी और आम आदमी पार्टी दोनों के बीच युवा वोटरों का हिस्‍सा बंट सकता है। कुछ बीजेपी के पक्ष में जा सकते हैं तो कुछ साफ-सुथरी राजनीति की बात करने वाली आम आदमी पार्टी के साथ। हालांकि, किस पार्टी को कितना फायदा होगा यह अभी तय नहीं है।